Καρολίνα του Βάρτενσλεμπεν

Η Καρολίνα (γερμ. Κaroline gräfin von Wartensleben, 6 Απριλίου 1844, Mάνχαϊμ – 10 Ιουλίου 1905, Ντέτμολντ) ήταν Γερμανίδα ευγενής και μετέπειτα πριγκίπισσα του Λίππε-Μπήστερφελντ.

 Βιογραφία 
Η Καρολίνα Φρειδερίκη Καικιλία Κλοτίλδη ήταν κόρη του 1841 του κόμη Λεοπόλδου του Βάρτενσλεμπεν (1818-1846) και της Mατίλντε Χάλμπαχ (1822-1844), κόρη του Άρνολντ Χάλμπαχ, Genealogisches Handbuch des Adels, Fürstliche Häuser XIX. "Haus Lippe". C.A. Starke Verlag, 2011, p. 42 . ενός Γερμανού βιομήχανου και Πρώσου προξένου στη Φιλαδέλφεια (η οικογένεια του οποίου έκανε σημαντική περιουσία –με την εταιρεία Johann and Caspar Halbach & sons''' στη βιομηχανική χαλυβουργεία, το 1828– με το εμπόριο πυρομαχικών Γερμανίας-ΗΠΑ), αλλά το ζήτημα της κληρονομικής της τάξης έγινε σημαντικό θέμα, σε μια διαμάχη του 1905 για τη διαδοχή στο θρόνο του πριγκιπάτου του Λίππε.   

Στις 16 Σεπτεμβρίου 1869, στο Nόιντορφ της επαρχίας Πόζεν, παντρεύτηκε τον Eρνέστο Β΄ του Λίππε-Μπήστερφελντ,  που ήταν επίτροπος του Λίππε από το 1897 έως το 1904.  Στη διαμάχη για τη διαδοχή του Λίππε (1904-1905), ο κλάδος Σάουμπουργκ-Λίππε ισχυρίστηκε ότι η Kαρολίνα, η οποία ανήκε σε μια μη κυβερνώσα οικογένεια κατώτερων ευγενών της Γερμανίας που ανέβηκε στον βαθμό του graf (κόμη) τον 18ο αι. (και της οποίας η μητέρα δεν ήταν ευγενής εκ γενετής), ήταν ανεπαρκώς υψηλού βαθμού εκ γενετής για να είναι δυναστική σύζυγος για έναν κόμη του Λίππε. Αυτό θα καθιστούσε τους γιους της μη επιλέξιμους να γίνουν πρίγκιπες του Λίππε.

Στις 25 Οκτωβρίου 1905 η ειδική ομάδα διαιτησίας της Γερμανικής Αυτοκρατορίας (Reichsgericht ) αποδέχτηκε το πόρισμα μιας ειδικής ομάδας διαιτησίας του 1897, ότι τουλάχιστον μέχρι το 1815 οι γάμοι μεταξύ του Οίκου του Λίππε και ατόμων χωρίς τίτλο, αν είχαν παλαιά και όχι πρόσφατη ευγενική ιδιότητα, μπορούσαν να παντρευτούν τον πρίγκιπα του Λίππε και τους κόμητες δυναστικά. Αυτό βασίστηκε στο εύρημα ότι τέτοιοι γάμοι, αφού δεν είχαν απαγορευτεί ούτε από τον προηγούμενο νόμο του Οίκου ούτε από κάποιο σαφές συζυγικό πρότυπο για το αντίθετο πριν από το 1815, και ότι καμία αλλαγή στη δυναστική πολιτική δεν είχε εφαρμοστεί ρητά στη συνέχεια, ο γάμος του 1869 με την κόμισσα Βάρτενσλεμπεν ήταν έγκυρος για τους σκοπούς της μετάδοσης των δικαιωμάτων διαδοχής στους απογόνους. Έτσι, τα παιδιά της Καρολίνας με τον Ερνέστο του Λίππε έγιναν δυνάστες και ο πρίγκιπας του Σάουμπουργκ-Λίππε σταμάτησε την επίσημη αντίθεσή του. Οι μονάρχες, οι Αυλές και τα νομοθετικά σώματα της Γερμανίας αποδέχθηκαν την απόφαση, και ο μεγαλύτερος γιος της αναγνωρίστηκε αμέσως ως Λεοπόλδος Δ΄, κυβερνών πρίγκιπας του Λίππε, που κυβέρνησε μέχρι που αναγκάστηκε να παραιτηθεί το 1918, όταν η Γερμανική Αυτοκρατορία κατέρρευσε μετά την απώλεια του Α΄ Παγκοσμίου Πολέμου. Heraldica.org. Velde, François. House Laws of Lippe: The 1905 Verdict 2005. Retrieved 2012-05-31.

 Οικογένεια 
Ο Ερνέστος Β΄ του Λίππε-Μπήστερφελντ και η Καρολίνα είχαν έξι παιδιά. Ήταν όλοι τιτουλάριοι κόμητες και κόμισσες του Λίππε-Μπήστερφελντ κατά τη γέννηση. Η απόφαση του 1905 τους έκανε πρίγκιπες και πριγκίπισσες του Λίππε. 
 Αδελαΐδα (1870 - 1948), παντρεύτηκε τον Φρειδερίκο της Σαξονίας-Μάινινγκεν. Ήταν οι παππούδες της Ρεγγίνας της Σαξονίας-Μάινινγκεν, συζύγου του Όθωνα των Αψβούργων-Λωρραίνης, Διαδόχου της Αυστρίας.
 Λεοπόλδος Δ΄ (1871 - 1949), Πρίγκιπας του Λίππε.
 Βερνάρδος (1872 - 1934), Πρίγκιπας του Λίππε. Νυμφεύτηκε μοργανατικά τη βαρόνη Άρμγκαρντ του Ζήρστορπφ-Κραμ (1883 - 1971) και ήταν πατέρας του:
 Βερνάρδου (1911 - 2004), Πρίγκιπα του Λίππε-Μπήστερφελντ, συζύγου της Ιουλιανής της Ολλανδίας.
 Ιούλιος'' Ερνέστος (1873 - 1952), νυμφεύτηκε τη Μαρία του Mεκλεμβούργου-Στρέλιτς.
 Kαρόλα (1873 - 1958).
 Ματθίλδη (1875 - 1907).

 Παραπομπές 

 Εξωτερικοί σύνδεσμοι 


Κατηγορία:Γερμανοί του 19ου αιώνα
Κατηγορία:Γερμανίδες κόμισσες